section_heading: Epistemološka značajnost
paragraph_text: Epistemološka istraživanja, istraživanja o procesu učenja, kažu da proces žalovanja na mnogo načina sliči osnovnim mehanizmima integriranja novih informacija koje dolaze u konflikt s prijašnjim vjerovanjima. "''Sva istina prolazi kroz tri faze. U početku je ismijana, nakon čega joj se čovjek jako protivi i na kraju je prihvaćena kao nešto očito.''" kaže Arthur Schopenhauer o procesu učenja, koji odgovara ovim fazama žalovanja. Ismijavanje je zapravo negiranje, protivljenje je faza ljutnje i pogodbe, a prihvaćanje je faza depresije i shvaćanja. Intenzitet emocija se povećava i smanjuje, dok sa znanjem idemo natrag-naprijed sve dok pojedinac ne bude zadovoljan s načinom na koji je integrirao novu informaciju.